Robbe

De Robbe of Zieroufdiere (wetensjappelek Latien: Pinnipedia (Illiger 1811)) zien 'n claad vaan roufdiere (Carnivora) die ziech gans aon 't leve in 't water heet aongepas. 't Zien mollege tot rechoet ploompe bieste, boevaan de veurpu ziech tot flippers höbbe oontwikkeld en de achterpu tot 'n soort start. De robbe hure bij de oonderorde Caniformia; dit wèlt niks meer of minder zègke tot ze, boete de hun, ouch relatief ing verwant zien aon beveurbeeld bere, wezele en stinkdiere. De robbe umvatte de walrus, ziehun, zieliewe, ziebere en zieolifante. Ze koume in alle wereldzieë veur, veural in kösgebeed, meh höbbe door hun isolerende speklaog e bezunder competitief veurdeil in de poolzieë. Ze leve vaan vès, zelde vaan zieveugel of aander robbe.

 Oonderverdeiling 
De robbe weure verdeild in drei houfcategorieë:
 Oerrobbe (Otariidae) (boetou de zieliewe en de ziebere behure);
 Walrusse (Odobenidae);
 Ziehun (Phocidae) (boetou ouch de zieolifante behure).

Categorie:Roufdere